ועדת הכספים, כנסת 17, פרוטוקול מספר 871, 2008-07-22 11:45

סטס מיסז'ניקוב: אני פותח את ישיבת ועדת הכספים.

סטס מיסז'ניקוב: בשינויים בתקציב לשנת 2008.

ענת משה: הבקשה נועדה להעביר עובד ממשרד האוצר למשרד ראש-הממשלה.

ענת משה: יש סיכום בין המשרדים.

ענת משה: העובד הזה פועל בפועל במשרד ראש-הממשלה ולכן יהיה נכון להעביר את התקן שלו לשם.

ראובן ריבלין: מה תפקידו של העובד?

ענת משה: עובד מינהלה.

ענת משה: נהג.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 239ד' ו-240ד' – אושרה

ענת משה: הפנייה נועדה להעביר את עודפי נציבות שירות המדינה שתוקצבה בשנת 2007 בסעיף תקציבי של משרד האוצר ובמהלך שנת 2008 הועברה לסעיף תקציבי של משרד ראש-הממשלה.

ענת משה: זאת העברה טכנית של העודפים שהועברו בפועל לסעיף תקציבי 05 של משרד האוצר ואנחנו מבקשים להעביר אותם למקום שלהם, לסעיף תקציבי 04 של משרד ראש-הממשלה.

ריקי ארמן: יש כאן גם כ-900 אלף שקלים עודפים מחויבים של המשרד לשירותי דת, בסעיף האמרכלות שלו, שלא הועברו.

ראובן ריבלין: בתוך זה?

ריקי ארמן: כן.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 243ג' ו-244ג' – אושרה

ענת משה: הפנייה נועדה להגדיל את תקציב המימון להקלות במסים שניתנות לדיפלומטים בהתאם לאמנות בינלאומיות.

סטס מיסז'ניקוב: הדיפלומטים בוכים על כך שהם מקבלים אש"ל בדולרים.

שי חרמש: אבל זה לא זה.

סטס מיסז'ניקוב: למה זה לא זה?

סטס מיסז'ניקוב: הקלות במסים זה בא על חשבון זה שהם מקבלים את המשכורת בדולרים.

סטס מיסז'ניקוב: פנייה מספר 245ג' – אושר

אריאל לוין: הפנייה מגדילה את תקציב מינהל התכנון במשרד הפנים ב-3 מיליון שקלים לצורך החזר אגרות, ועדות ערר, על פיצויים לפי חוק התכנון והבנייה.

ראובן ריבלין: מאיפה אתם נותנים להם את זה?

אריאל לוין: מסעיף 83, שם יש רזרבה לתכנון.

אריאל לוין: זה לא בתוך משרד הפנים אלא זאת תוספת למשרד הפנים.

ראובן ריבלין: מהרזרבה הכללית.

אריאל לוין: לא, מרזרבה למשרד שנמצאת בסעיף 83.

ראובן ריבלין: זאת אומרת, זה בתוך תקציב משרד הפנים.

שי חרמש: הוא מנייד סעיפים.

אריאל לוין: זה לא נמצא בתקציב משרד הפנים כרגע.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 282 ו-283 – אושרה

ריקי ארמן: מדובר כאן בהעברה טכנית ממשרד החינוך למשרד האוצר, כספים שמשמשים לביקורת תמיכות.

ריקי ארמן: במקום שהם ישבו במשרד החינוך ישבו במשרד האוצר.

שי חרמש: 12 מיליון שקלים לבקרה על תמיכות?

יעקב ליצמן: כמה התקציב הכללי?

יעקב ליצמן: אתה מדבר על 12 מיליון, אבל זאת רק ההעברה הזאת.

יעקב ליצמן: כמה התקציב הכללי של הביקורת?

ריקי ארמן: אני צריכה לבדוק את זה.

ריקי ארמן: זה כולל כאן גם את תקציב 2008 וגם עודפים מחויבים של 2007.

יעקב ליצמן: כמה התקציב השנתי לביקורת?

ריקי ארמן: אני צריכה לבדוק את זה.

יעקב ליצמן: אני חושב שלא צריך להצביע עד שאני לא אדע מה הקריטריונים לביקורת ומי מקבל.

יעקב ליצמן: אני שומע שאומרים לי שכביכול יש מכרז אבל אני מודיע חד-משמעית שזה לא נכון.

יעקב ליצמן: בדקתי מי מקבל את זה והכל פרוטקציה.

ריקי ארמן: נבקש מאנשי החשב הכללי שייצרו אתך קשר.

שי חרמש: זה נראה סכום מטורף לגמרי.

ריקי ארמן: זה כולל גם את הסכומים של 2008 וגם עודפים מחויבים של 2007.

שי חרמש: יקרה משהו אם זה יחכה ליום שני הבא?

ריקי ארמן: אני לא יודעת לומר לך.

יעקב ליצמן: אני אומר לך שבדקתי ואני לא מדבר סתם.

יעקב ליצמן: מי אלה רואי החשבון שמקבלים?

ריקי ארמן: אנשי החשב הכללי ייצרו אתך קשר.

יעקב ליצמן: כל פעם אותם דברים.

יעקב ליצמן: אין מכרז.

סטס מיסז'ניקוב: אתה תדווח לנו שהכל בסדר אחרי שהם ייצרו אתך קשר.

סטס מיסז'ניקוב: אנחנו לא דנים בפנייה.

סטס מיסז'ניקוב: פנייה מספר 294ב' – תשתיות

נופיה בכר: העברה תקציבית ש-50 אחוזים ממנה הם לבדיקה, למחקר, של מיזוג אוויר סולרי וכיצד לבסס את הטכנולוגיה הזאת והחצי השני הוא העברה לפעולות המשרד.

נופיה בכר: יש כאן העברות פנימיות בתוך שימור אנרגיה כדי שאפשר יהיה להוציא כסף.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 294ב' – אושרה

טמיר כהן: זאת פנייה שלא אושרה ויש עליה רביזיה.

שי חרמש: אני רוצה להתייחס למקור.

דוד שטיינמץ: אני אסביר את המקור.

דוד שטיינמץ: יש כאן שינויים פנימיים שנובעים כתוצאה מחלוקת עודפים לא נכונה ואני מוכן להסביר את זה בדוגמה.

דוד שטיינמץ: נניח שיש לי פרוייקט מסוים שמתוקצב ב-1,000 שקלים, 500 שקלים נותן המשרד ו-500 שקלים השתתפות משרד אחר.

דוד שטיינמץ: אנחנו דואגים לקבל התחייבות חשב מהמשרד האחר וכתוצאה מהתחייבות החשב במשרד האחר, בעודפים הוא מקבל את ה-500 שקלים.

דוד שטיינמץ: אני ביקשתי עודפים ואני הייתי אמור לקבל עודפים בסך 500 שקלים.

דוד שטיינמץ: מה שקרה בפועל הוא שלא קיבלתי 500 שקלים אלא קיבלתי 1,000 שקלים עודפים והמשרד ההוא קיבל 500 שקלים עודפים.

דוד שטיינמץ: בסעיף הזה של ההשתתפות יצא שבפועל קיבלתי עודפים מעבר למה שהייתי אמור לקבל וכתוצאה מכך סעיפים אחרים לא קיבלו.

דוד שטיינמץ: מה שאנחנו עושים עכשיו, אנחנו מתקנים תיקונים טכניים כך שבסעיף הזה במקום שיקבל 1,500 שקלים והוא אמור לקבל 500 שקלים, אני אוריד את ה-500 ובמקום אחר מידות ומשקולות ודברים אחרים שלא קיבלו את העודפים שלהם, מקבלים את העודפים שלהם.

דוד שטיינמץ: זה הסידור הנכון של העודפים כפי שצריך להיות.

שי חרמש: אין לי ברירה אלא להאמין לך.

סטס מיסז'ניקוב: אני מעלה את הרביזיה שלי להצבעה.

סטס מיסז'ניקוב: הרביזיה התקבלה

סטס מיסז'ניקוב: ה צ ב ע ה

סטס מיסז'ניקוב: פנייה מספר 315 – המשרד להגנת הסביבה

גלית פלצור: הפנייה נועדה לצמצם את תקציב ההרשאה להתחייב של המשרד להגנת הסביבה בהתאם לתחזית הכנסות.

גלית פלצור: ההקטנה תהיה בשתי קרנות ייעודיות של המשרד.

גלית פלצור: בנוסף יש תוספת של 21 תקני רכב לעובדי המשרד בעקבות סיכום על סיום העיצומים.

יעקב ליצמן: על מה היו העיצומים?

גלית פלצור: על כל מרכיבי השכר של המשרד.

יעקב ליצמן: מה זה "כמו כן תוספת 21 תקני רכב בהתאם לסיכום"?

יעקב ליצמן: זאת אומרת, השביתה הייתה על רכב?

גלית פלצור: על כל סעיפי השכר.

גלית פלצור: השביתה לא הייתה בגלל הרכב.

יעקב ליצמן: את קוראת מה כתוב?

יעקב ליצמן: אולי תקריאי לי?

גלית פלצור: "כמו כן תוספת של 21 תקני רכב בהתאם לסיכום על סיום העיצומים".

גלית פלצור: אני יכולה לציין שבסיכום עצמו על סיום העיצומים נקבע שהמשרד להגנת הסביבה יקבל 25 תקני רכב אלא שיש פריסה על פני הזמן.

סטס מיסז'ניקוב: חבר הכנסת ליצמן צודק.

סטס מיסז'ניקוב: מה שכתוב כאן זה בדיוק מה שהוא אומר.

סטס מיסז'ניקוב: פנייה 315 – אושרה

גלית פלצור: הפנייה נועדה לבצע שינויים פנימיים בתקציב משרד החקלאות, בין היתר לתקצוב "סופג את המוח" לפי החלטת הממשלה.

סמדר אלחנני: מחלת הפרה המשוגעת.

גלית פלצור: יש החלטת ממשלה.

שי חרמש: יש הורדה של 4,6 מיליון בחטיבה להתיישבות.

שי חרמש: למה זה שייך?

גלית פלצור: בתחילת השנה עם העברת העודפים, הוחלט להעביר לחטיבה להתיישבות תקציב כדי לא לתקוע את הפעילות.

גלית פלצור: זה אומר שהעבירו תקציב שעכשיו הם צריכים להחזיר בחזרה.

שי חרמש: ה-50 מיליון של החטיבה להתיישבות מעוגן או שזה על חשבון הסכום הזה?

גלית פלצור: אין שום קשר בין הדברים.

שי חרמש: תקציב החטיבה להתיישבות הוא תקציב אוטונומי.

שי חרמש: בעקבות החלטה של ראש –הממשלה הוא כפוף לשר החקלאות.

שי חרמש: הובטח תקציב של 50 מיליון.

גלית פלצור: אין קשר.

יעקב ליצמן: הוא יכול להעביר ממשרד למשרד.

שי חרמש: אם אני אגיד לך שבגלל זה לא ממגנים את הישיבה בשדרות, אתה תקשיב יותר.

שי חרמש: זה חלק מהסיפור.

גלית פלצור: זה לא אמור להשפיע על התקציב שלה.

שי חרמש: אני רואה שמורידים, אז איך זה לא אמור להשפיע?

גלית פלצור: לפי החלטת הממשלה, בבסיס התקציב של משרד החקלאות ופיתוח הכפר שכולל את החטיבה להתיישבות, נוספו 50 מיליון שקלים לתקציב.

שי חרמש: שאת מורידה.

גלית פלצור: זה לא קשור.

גלית פלצור: יש התחשבנויות.

יעקב ליצמן: האם את אומרת לפרוטוקול שאחרי מה שאת מורידה, נשארים 50 מיליון?

גלית פלצור: על ה-50 מיליון כמובן חלו קיצוצים למיניהם בבסיס התקציב וזה כבר לא 50 מיליון, אבל ה-4,670 מיליון לא אמורים לפגוע.

סטס מיסז'ניקוב: האם ה-50 מיליון האלה בבסיס התקציב של החטיבה להתיישבות כוללים 10 מיליון שקלים על פי הסכם עם ישראל ביתנו שהוספנו לחטיבה להתיישבות?

גלית פלצור: בבסיס?

גלית פלצור: אני לא יודעת.

יעקב ליצמן: האם ה-4-5 מיליון שקלים שאת מורידה עכשיו, את מורידה מההסכם של ישראל ביתנו?

גלית פלצור: אני לא יודעת.

שי חרמש: יש כאן את ה-10 מיליון שלכם ואת החלטת האוצר.

סטס מיסז'ניקוב: השאלה אם זה בתוך ה-50.

ראובן ריבלין: היא לא יכולה לדעת.

יעקב ליצמן: אפשר לבקש שהיא תברר.

סטס מיסז'ניקוב: ודאי.

סטס מיסז'ניקוב: אני כרגע דוחה את ההצבעה.

שי חרמש: אני רוצה לשמוע לגבי ה-10 מיליון של ישראל ביתנו שצריך להעלות את זה מ-50 ל-60 מיליון.

שי חרמש: הדבר השני, הייתה העברת אוצר של 6 מיליון שקלים למגן את הישיבה בשדרות, העבודה בוצעה אבל משרד החקלאות לא מעביר את הכסף לקבלנים.

יעקב ליצמן: החטיבה לא מעבירה.

שי חרמש: החטיבה לא יכולה להעביר כי משרד החקלאות לא נותן להעביר את הכסף.

יעקב ליצמן: הכסף עבר מזמן.

שי חרמש: הכסף לא הגיע לספקים והם מיגנו את הישיבה.

יעקב ליצמן: הכסף עבר לחטיבה להתיישבות מזמן.

שי חרמש: השר לא נותן להם להעביר את זה.

יעקב ליצמן: זה משהו אחר, אבל קודם כל הכסף עבר לחטיבה להתיישבות.

שי חרמש: יושבת ישיבה בשדרות תחת אש, עם 500 ציונים.

גלית פלצור: אם יורשה לי לתקן, היו 6 מיליון שקלים כאשר 3 מהם תוקצבו במזומן ו-3 תוקצבו בהרשאה להתחייב.

יעקב ליצמן: המזומן שולם?

גלית פלצור: הוא אומר שלא.

שי חרמש: אני לא יודע.

שי חרמש: לא, אני לא אומר שלא.

שי חרמש: אני לא יודע.

שי חרמש: יש בעיה בשדרות עם הישיבה.

גלית פלצור: אני לא יודעת לומר לך.

יעקב ליצמן: אני חושב שצריך לקבל תשובות.

סטס מיסז'ניקוב: אנחנו לא מצביעים על זה.

סטס מיסז'ניקוב: אנחנו רוצים לקבל תשובה.

ראובן ריבלין: לגבי משרד החקלאות אני מציע לשקול שוב פעם לפני שאתה מוריד את זה מסדר היום כי לא הצבענו.

ראובן ריבלין: אני מציע להעביר למשרד החקלאות את השאלות ששאלנו.

ראובן ריבלין: כאן יש העברות תקציביות ויש כאן פיצוי לחקלאות.

יעקב ליצמן: אני מוכן אבל אני שואל שאלה.

יעקב ליצמן: יכול להיות שלא מעבירים את הכסף ויכול להיות שגם הורידו כסף.

יעקב ליצמן: אלה שתי שאלות.

יעקב ליצמן: אם זה נכון מה שאומר חבר הכנסת חרמש – אתה יודע שזאת ישיבת הסדר שלא שייכת לי – אני אומר שאסור לתת.

ראובן ריבלין: נכון.

יעקב ליצמן: אם אתה רוצה שנאשר ונגיש רביזיה, ונלך לבירור, גם זה אפשרי.

ראובן ריבלין: אין שבוע שאין העברות כספיות.

יעקב ליצמן: אפשר לעשות רביזיה וחבר הכנסת ח רמש יקבל תשובה.

סטס מיסז'ניקוב: יש לי בעיה עם 10 מיליון שקלים של ישראל ביתנו שאני לא יודע איפה הם.

ראובן ריבלין: הישיבה בשדרות לא קיבלה?

ניסן סלומינסקי: היא קיבלה כסף והתברר פתאום שאומרים לחטיבה לא, זה מהתקציב השוטף שלכם.

ניסן סלומינסקי: אישרו להם 6 מיליון תוספת כדי למגן את הישיבה.

שי חרמש: ניסן סלומינסקי הביא 6 מיליון שקלים מהאוצר.

ניסן סלומינסקי: זה עבר פעמיים בוועדה, משנה לשנה, פתאום עכשיו האוצר אומר לחטיבה שנתנו לה אשראי ובתקציב של השנה זה צריך להיות מהתקציב השוטף שלה.

סטס מיסז'ניקוב: בינתיים הורדנו את זה.

סטס מיסז'ניקוב: פנייה 323, 324, 325– רשויות מקומיות.

נטשה אפשטיין: יש כאן שתי פניות ברצף של תוספת של 4 מיליון ועוד מיליון, בסך הכל 5 מיליון, לתקציב שוטף של משרד הפנים.

נטשה אפשטיין: רוב הכסף הולך לשמירה וביטחון.

נטשה אפשטיין: במשרד הפנים יש גירעון בתקציב.

נטשה אפשטיין: מיליון שקלים הולך לגיוס עובדים – יש הסכם של הנציבות עם משרד האוצר לגייס מיעוטים, משכילים, כך שמיליון שקלים הולך לקליטת עובדים ו-4 מיליון לתקציב שוטף שזה הרוב שמירה וביטחון למשרד הפנים.

אבישי ברוורמן: מה זה משכילים?

נטשה אפשטיין: יש תוכנית לאפליה מתקנת של הנציבות לקליטת עובדים בני מיעוטים, משכילים.

סטס מיסז'ניקוב: זה ביחד עם פנייה 325?

נטשה אפשטיין: כן.

נטשה אפשטיין: אלה שתי פניות ברצף.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה

סטס מיסז'ניקוב: פנייה מספר 326

גלית פלצור: הפנייה נועדה לבצע שינויים פנימיים בתקציב משרד התיירות לשם מימון התייקרויות בגין כתבי אישור.

גלית פלצור: במסגרת כתבי האישור הם יוכלו לקבל כספים בגין התייקרויות ולמעשה אתם כבר יודעים שהיו התייקרויות במשק בכל נושא מדד מחירי הבנייה.

גלית פלצור: למעשה אנחנו רוצים לתקצב את זה עכשיו.

סמדר אלחנני: התקציב היה אמור להיות בלי לכסות התייקרויות ולא לתת עבור התייקרויות.

סמדר אלחנני: זה מה שהוצהר.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 326 – אושרה

אריאל לוין: הפנייה נועדה למעשה להחזיר סכום שהועבר בתחילת השנה ממינהל התכנון במשרד הפנים ליחידת הפיקוח על הבנייה כדי לגשר על פער הזמנים עד להעברת עודפי תקציב מחויבים.

ניסן סלומינסקי: העברתם ליחידת הפיקוח?

אריאל לוין: העברנו בתחילת השנה את הסכום כי כל תקציב היחידה היה משוריין בגין התחייבויות קודמות.

אריאל לוין: לכן היינו צריכים למצוא לה פתרון זמני עד להעברת העודפים וכעת אנחנו מחזירים את הסכום בחזרה.

ניסן סלומינסקי: לא לוקחים מהפיקוח.

אריאל לוין: לא.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 328 – אושרה

אריאל לוין: מדובר בשינוי פנימי בתקציב מינהל מקרקעי ישראל שעיקרו תגבור תקציב ההדמיה במינהל מקרקעי ישראל שזה פרויקט של סריקת מסמכים.

שי חרמש: האם בעקבות זה תיקים ישכבו חצי שנה ולא שנה?

קריאה: זאת המטרה.

אריאל לוין: מדובר בפרוייקט חשוב מאוד במינהל מקרקעי ישראל שהופך את כל תיקי החוכרים לתיקים סרוקים ונגישים לכל.

ראובן ריבלין: מה שהיה פעם מיקרופיש.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 329 – אושרה

ענת משה: הפנייה נועדה להעביר מיליון שקלים מהמשרד לביטחון פנים למשרד המשפטים לטובת רכישת רכבים למח"ש.

יעקב ליצמן: לשם מה הם צריכים רכבים?

סטס מיסז'ניקוב: איך הם יגיעו לחקירות?

יעקב ליצמן: כל אחד מגיע לעבודה באוטובוס.

ניסן סלומינסקי: אנשי מח"ש הם שוטרים?

ענת משה: כן, הם שוטרים.

ענת משה: היחידה עוברת כרגע תהליך של אזרוח ולכן חלק מהתהליך הזה יועבר למשרד המשפטים, אבל האנשים האלה הם עדיין שוטרים וחלקם מהם זכאים לזכויות שלהם מתקציב המשרד לביטחון פנים.

ענת משה: כרגע הם שוטרים אבל היחידה עוברת תהליך אזרוח.

ענת משה: כרגע פיזית יש עוד שוטרים שם ולכן הם זכאים לתקצוב עבור מימון הרכבים ממשרד האם שלהם, מהמשרד לביטחון פנים.

יעקב ליצמן: למה משרד המשפטים לא משלם את זה?

ענת משה: כי הם שוטרים.

יעקב ליצמן: אבל הם עובדים של משרד המשפטים.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 332 ו-373 – אושרה

ניסן סלומינסקי: אני מתנגד לזה.

ניסן סלומינסקי: יש לנו סיכום לגבי זה.

ניסן סלומינסקי: זה מענקי איזון, 300 מיליון.

נטשה אפשטיין: בגלל זה נגמרה השביתה.

נטשה אפשטיין: אתה רוצה לפתוח אותה שוב?

ניסן סלומינסקי: אנחנו לא רוצים לעצור, אבל הבקשה שלנו תמיד היא לקבל פירוט.

נטשה אפשטיין: זה ממשרד הפנים.

ניסן סלומינסקי: לא חשוב.

ניסן סלומינסקי: עד אז אנחנו לא דנים אלא אם כן תדחו את הבחירות בנובמבר.

סטס מיסז'ניקוב: אנחנו רוצים פירוט.

סטס מיסז'ניקוב: אנחנו לא דנים בבקשה.

סטס מיסז'ניקוב: אנחנו דיברנו על זה כבר לפני שנה.

סטס מיסז'ניקוב: כל דבר שמגיע מענק איזון, אנחנו מבקשים פירוט של הערים.

ראובן ריבלין: אנחנו רוצים פירוט.

ניסן סלומינסקי: למשל, כמה נתתם לצפת וכמה נתתם למקום אחר.

סטס מיסז'ניקוב: את מדברת אתי על נוסחה.

סטס מיסז'ניקוב: אני סיימתי תואר שני באוניברסיטת תל-אביב ואני לא זוכר נוסחאות של סינוס וקוסינוס.

סטס מיסז'ניקוב: אני מבקש פירוט של הערים.

ניסן סלומינסקי: תני לי נוסחה של סינוס וקוסינוס, אני עוד זוכר ואני אדע, אבל תני לי אותה עם שמות.

סמדר אלחנני: זה לא שייך למתמטיקה הגבוהה.

ראובן ריבלין: זה היה כאן ולא אישרנו את זה.

ראובן ריבלין: אנחנו מבקשים לראות את הרשימה.

ראובן ריבלין: אנחנו רוצים לראות אם יש העדפות.

סטס מיסז'ניקוב: פנייה מספר 345 – משק המים

ראובן ריבלין: זאת הרשאה להתחייב.

משה גרזי: הפנייה נועדה להעביר תקציב של 120 מיליון שקלים עם הרשאה לפיתוח תשתיות ביוב ברשויות המקומיות, בתאגידי מים וביוב.

משה גרזי: יש קריטריונים.

ניסן סלומינסקי: על איזה משרד אנחנו מדברים?

משה גרזי: על מינהלת הביוב.

משה גרזי: יש קריטריונים.

משה גרזי: מדובר במתקני ביוב ובתשתיות ביוב.

משה גרזי: מתקני טיפול בשפכים ותחנות שאיבה.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 345 – אושרה

שי חרמש: 200 מיליון קוב מים הולכים לים כי אין מתקני טיהור.

סטס מיסז'ניקוב: לצערנו לא תוכל לטפל בכל הביוב שזורם בכל מיני מקומות.

ריקי ארמן: מדובר בשינויים מאוזנים בתוך המשרד.

ריקי ארמן: עיקר המשרד הן השתתפויות.

ריקי ארמן: יש כאן השתתפות אחת גדולה במשרד לביטחון פנים בגין ביטחון ובטיחות של מוסדות חינוך.

ריקי ארמן: בנוסף יש השתתפויות עם משרד הקליטה.

יעקב ליצמן: אני יכול לומר לכם שמוסדות החרדיים לומדים בקיץ ואין להם ביטחון.

ראובן ריבלין: גם חינוך מיוחד למשל.

ראובן ריבלין: הילדים נמצאים בקייטנה אבל במסגרת בית הספר.

יעקב ליצמן: אני ארצה לבקש רביזיה.

ראובן ריבלין: קודם נצביע ואחר כך תעשה רביזיה.

ריקי ארמן: בנוסף יש כאן גם השתתפויות עם משרד הקליטה בגין השתתפויות בעודפים מחויבים או השתתפויות חדשות בנושא אולפנים, קליטת עולים יוצאי אתיופיה.

יעקב ליצמן: איפה זה מופיע בהעברה?

ניסן סלומינסקי: כאן אין השתתפויות.

יעקב ליצמן: אולי חסרים לנו עמודים.

ריקי ארמן: השתתפויות יש גם בתוך 16-24, יש השתתפות משרד הקליטה באולפנים.

ניסן סלומינסקי: זאת אומרת, אנחנו רואים אפס ואתם אומרים שאתם עושים השתתפויות.

ריקי ארמן: השתתפויות של משרד הקליטה ושל משרד החינוך ואמרתי בגין אילו נושאים.

סטס מיסז'ניקוב: משרד הקליטה יודע שהוא משתתף?

ריקי ארמן: במידה והוא לא יעביר את הכסף, לא תתבצע הפעילות.

ניסן סלומינסקי: אתם מורידים שעות מהחינוך?

ריקי ארמן: מדובר על 12 מיליון שקלים שזה בגין הנושא של ביטחון והבטיחות.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 342 – אושרה

יעקב ליצמן: רביזיה.

ראובן ריבלין: לא מצביעים היום על הרביזיה.

סטס מיסז'ניקוב: תודה.

סטס מיסז'ניקוב: הישיבה נעולה.